recursal/SuperWikiNEXT-32B huggingface dataset:
Koordinatar: 31°20′43.8″N 34°44′13.39″E﻿

**Tirabin al-Sana** (hebraisk skrift תראבין א-צאנע), òg **Tarabin** (arabisk ترابين) er ein beduin-landsby i Negevørkenen sør i Israel. Landsbyen vart bygd for Tarabin-stamma.. Han ligg nær Rahat og Mishmar HaNegev og høyrer til Al-Kasom regionale kommune. I 2011 var folketalet 372.

Historie
--------

Før opprettinga av Israel, var Negev-beduinar eit delvis nomadisk samfunn som hadde vore gjennom ein prosess for å bli bufaste sidan osmansk styre i regionen. Dei fleste forskarane er samde i at beduinane kom til Negev kring 1800, men det er spor etter dei tidlegare òg.

Under Det britiske mandatet gav ikkje styresmaktene eit lovverk til å avgjere og bevare kven som eigde landområda. For å få orden på dette vart landpolitikken til Israel i stor grad tilpassa dei osmanske landreguleringane frå 1858 som det føregåande lovverket. Dermed nasjonaliserte Israel det meste av Negev ved hjelp av statlege landreguleringar frå 1969.

Israel heldt fram linja for å få fast bustad for Negev-beduinane, som dei osmanske styresmaktene tvinga på dei, og det omfatta først regulering og flytting. I 1950-åra flytta Israel to tredjedelar av Negev-beduinane til eit område som var under krigsrett.

Det neste steget var å opprette sju kommunar spesielt for beduinane med betre levevilkår, skikkeleg infrastruktur og og gode offentelge tenester innan helse og utdanning. Men ikkje alle beduinane gjekk med på å flytte frå telta sine til leilegheitene og husa som staten hadde laga for dei. Kring 60% av beduinane i Israel bur i planlagde landsbyar som Ar'arat an-Naqab, medan resten bur i ulovlege heimar spreidd over heile Nord-Negev.

Landsbyen vart offisielt godkjend som landsby av regjeringa den 29. september 2003, i lag med åtte andre beduin-landsbyar (sju av dei i den tidlegare Abu Basma regionale kommune).

Sjå òg
------

* Arabiske stader i Israel

Kjelder
-------

* *Denne artikkelen bygger på «Tirabin al-Sana» frå Wikipedia på engelsk, den 7. september 2015.*
	+ *Wikipedia på engelsk oppgav desse kjeldene:*

1. ↑  Negev beduin Arkivert 2015-07-15 ved Wayback Machine. Israel Land Administration
2. 1 2 3  Dor Fridman. «About the Negev beduinar». LocalEconomySeminar. Arkivert frå originalen 5. juli 2012. Henta 7. september 2015.
3. ↑  *beduin information, ILA, 2007* (PDF), arkivert frå originalen (PDF) 15. juli 2015, henta 7. september 2015
4. ↑  Government resolutions passed in recent years regarding arabarane population of Israel Arkivert 2012-02-07 ved Wayback Machine. The Abraham Fund Initiative

| * v
* d
* e
al-Kasom regionale kommune |
| --- |
| al-Sayyid**·** Drijat**·** Kukhleh**·** Makhul**·** Mulada**·** Tirabin al-Sana**·** Umm Batin |
**Job Yustino Ndugai** (fødd 21. januar 1960) er ein politikar frå Tanzania som høyrer til Chama Cha Mapinduzi ('Revolusjonspartiet'). Han har vore parlamentspresident i Nasjonalforsamlinga i Tanzania sidan 2015. Frå 2010 til 2015 var han viseparlamentspresident. Ndugai blei vald inn i nasjonalforsamlinga i 2000.

Bakgrunn
--------

Ndugar fekk den grunnleggjande utdanninga si ved Matare Primary School, Kibaha Secondary School og Old Moshi High School.
Han studerte ved College of African Wildlife Management i Mweka (1986-1988), ved Universitet i Dar es Salaam (1989-1993), der han tok ein bachelorgrad, ved Noregs landbrukshøgskule på Ås (1994-1996) der han tok mastergrad, og ved Eastern and Southern African Management Institute (2005-2008), der han også tok ein mastergrad.

Karriere
--------

Ndugai var leiar for Selous Game Reserve frå 1993 til 1994 og direktør for WesternSerengeti Project frå 1996 til 1998. Han var forskar ved Tanzania Wildlife Research Institute (TAWIRI/MNRT) frå 1998 til 2000.

Job Ndugai blei vald inn som parlamentsmedlem for Kongwa-distriktet i 2000. Han blei utropt til det mest aktive parlamentsmedlemmet i det 9. parlamentet.

Ndugai var viseparlamentspresident frå 2010 til 2015. Han blei vald til president 17. november 2015, med 254 av 365 røyster.

Kjelder
-------

1. 1 2 3  «Profile». Parliament of Tanzania. Arkivert frå originalen 20. desember 2016. Henta 7. desember 2016.
2. ↑  «Ndugai most active MP - Study». *Daily News*. 19 October 2010. Arkivert frå originalen 2 November 2010. Henta 31 March 2013.
3. ↑  Faustine Kapama and Masato Masato, "Ndugai lands House Speaker's job" Arkivert 2016-04-07 ved Wayback Machine. *Daily News*, 18 November 2015.

* *Delar av denne artikkelen bygger på «Job Ndugai» frå Wikipedia på engelsk, den 7. desember 2016.*
*Sirenene og Ulyssess*, 1837
**William Etty** (10. mars 1787–13. november 1849) var ein britisk målar fødd i York. Han vart særleg kjend for sine aktmåleri, gjerne i form av mytologiske motiv.

### Liv og gjerning

Etty arbeidde som boktrykkar til han i 1807 byrja studere på kunstakademiet i London, fyrst under Henry Fuseli og seinare under Thomas Lawrence. Han utdanna seg vidare i Venezia frå 1822 til -24, der han tileigna seg fargebruken til dei gamle, lokale meistrane.

Kunsten til Etty er elles prega av nyklassisismen. Han dreiv særskilt på med studiar etter nakne kvinnemodellar, men var på mange måtar ein eklektikar som i form og farge slutta seg til eldre kunst. Etty sleit med å slå an hos eit kjøpesterkt publikum, fyrst med *Kleopatra* frå 1821 vann han seg eit namn. Andre kjende motiv frå hans hand er *Pandora* frå 1824, og dei tre Judit-måleria *Venus*, *Odysseus* og *Sirenene*, dei siste vert rekna som hans hovudverk. Det storfelte motivet *Stormen* måla han i 1830.

Kjelder
-------

* *Denne artikkelen bygger på «William Etty» frå Wikipedia på tysk, den 25. februar 2014.*

* *Denne artikkelen bygger på «William Etty» frå Wikipedia på svensk, den 25. februar 2014.*

Bakgrunnsstoff
--------------

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* ULAN

 |
**Hilmer J. Timbrell** (15. januar 1917–7. mai 1992) var ein kanadisk-amerikansk studiomusikar og gitarist. 

Hilmer J. «Tiny» Timbrell flytta til Los Angeles der han vart musikar. Ei stund selde han gitarar i Fife & Nichols, ein musikkforretning i Hollywood. Timbrell vart mykje nytta som gitarist i Warner Brothers Studios seint i 1940-åra og spelte i fleire filmar som ein del av eit band. Han spelte på innspelingar for artistar som Doris Day, Billy Vaughn & His Orchestra, Rosemary Clooney, Bing Crosby, Harry James og pop- og ountryartistar som Ricky Nelson og Marty Robbins.

Timbrell spelte rytmegitar for Elvis Presley, først i Radio Recorders i Los Angeles for filmmusikken for filmen *Loving You* og seinare fleire andre filmar som Presley spelte i. 

I seinare år arbeidde Tiny Timbrell i Los Angeles som salsrepresentant for Chicago Musical Instrument Co, seinare kalla Norlin Music Corp. som på den tida eigde mange instrumentmerke som Gibson og Epiphone.

Kjelder
-------

* *Denne artikkelen bygger på «Tiny Timbrell» frå Wikipedia på engelsk, den 2. oktober 2016.*


|  |  |
| --- | --- |
| Autoritetsdata | 
* MusicBrainz (artist)
* Discogs (artist)
* AllMusic (artist)

 |
**William Gallacher** (25. desember 1881–12. august 1965), kjend som **Willie Gallacher**, var ein fagforeiningsleiar og kommunist fødd i Paisley i Skottland. Han var ein framståande person på venstresida i Clydeside-området (i og ved Glasgow), saman med mellom andre James Maxton og John Maclean. 

Etter grunnskulen arbeidde Gallacher i industrien. 

Gallacher var imot britisk deltaking i første verdskrigen og vart leiar for *Arbeidarkomiteen i Clyde*, som kjempa mot ei lov som innskrenka organisasjonsfridomen. I 1916 vart avisa til Arbeidarkomiteen straffeforfølgd for ein artikkel med kritikk av krigen, og Gallacher var ein av dei som vart fengsla.

Etter krigen var Gallacher aktiv i striden for betre kår for arbeidarane. Den daverande regjeringa frå Det liberale partiet meinte streiken i Glasgow i januar 1919 var starten på eit bolsjevikisk opprør, og sende soldatar og stridsvognar frå den britiske hæren til gatene i Glasgow for å kontrollere situasjonen. Fagforeiningleiarane vart arresterte og klaga for å lage til opprørske folkemassar. Gallacher var igjen mellom dei som vart fengsla. 

Sidan slutta Gallacher seg til Det britiske kommunistpartiet CPGB og prøvde fleire gonger å bli vald som parlamentsmedlem, noko som lukkast i 1935. 

Frå 1936 arbeidde Gallacher saman med slike venstreorienterte medlemmer av Det britiske arbeidarpartiet *Labour Party* som Stafford Cripps og Aneurin Bevan for at Storbritannia måtte gi militær hjelp til den spanske folkefrontregjeringa som kjempa mot Franco og fascismen i den spanske borgarkrigen. Men den konservative regjeringa nekta dette, og følgde ein såkalla ikkje-innblandingspolitikk sjølv om Mussolini og Hitler gav openberr og omfattande militær støtte til Franco. 

Gallacher tapte parlamentsplassen sin ved valet i 1950, men heldt fram i politikken, og var president i kommunistpartiet mellom 1956 og 1963. Han døydde 12. august 1965.

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* SUDOC
* NLA
* NKC
* ICCU

 |
**Yare** er ei elv i Norfolk i England. Den nedre delen av elva renn gjennom nasjonalparken The Broads, der fleire sideelvar renn inn i Yare.

Elva har utspringet sitt sør for Dereham. Ho renn så i austleg retning mot Norwich, der ho passerer i utkanten av byen og møter Wensum før ho renn inn i nasjonalparken. Deretter passerer ho landsbyane Cantley og Reedham og dessutan det isolerte vesle samfunnet Berney Arms før ho renn inn i innsjøen Breydon Water. Såg renn elvane Bure og Waveney inn i ho, og Yare renn til slutt ut i Nordsjøen ved Gorleston i Great Yarmouth. Sistnemnde byen har namn etter elva, «Yare-munningen».

Yare ved Thorpe Green i Norwich
Yare er farbar for små fartøy mellom Norwich og havet, og tidlegare gjekk mykje av den kommersielle trafikken til byen over elva. Det går òg ein farbar kunstig kanal, Haddiscoe Cut mellom Yare og Waveney ved Reedham. Kanalen gjer det mogleg å segle mellom dei to elvene utan å måtte krysse Breydon Water.

Kjelder
-------

* *Denne artikkelen bygger på «Yare» frå Wikipedia på bokmål, den 7. juli 2011.*

Bakgrunnsstoff
--------------

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames
* BBC Things

 |
William Herschel-teleskopet
**William Herschel-teleskopet** (engelsk **William Herschel Telescope**, forkorta **WHT**) er eit 4,20 meter optisk/nær-infraraud refleksjonsteleskop som står ved Observatorio del Roque de los Muchachos på øya La Palma i Kanariøyane i Spania. Teleskopet, som er kalla opp etter William Herschel, er ein del av Isaac Newton-teleskopa. Det vert drifta av Storbritannia, Nederland og Spania. 

Då det vart bygd i 1987, var WHT det tredje største enkle optiske teleskopet i verda. Det er i dag det nest største i Europa og det siste teleskopet som vart laga av Grubb Parsons i den 150 år lange historia deira. 

WHT er utstyrt med ei rekkje instrument innafor det optiske og infraraud synsfeltet. Desse vert nytta av profesjonelle astronomar innan astronomisk forsking. Astronmar som nytta teleskopet fann dei første bevisa for eit supermassivt svart hól (Sgr A\*) i sentrum av Mjølkevegen, og gjorde den første optiske observasjonen av eit gammaglimt.

Kjelder
-------

* *Denne artikkelen bygger på «William Herschel Telescope» frå Wikipedia på engelsk, den 19. januar 2015.*

1. ↑  
Javier Méndez (3 Mar 2004). «General information on the William Herschel Telescope». *ING website*. Isaac Newton Group. Henta 6 Apr 2010.
2. ↑  
Murdin, Paul; Boksenberg, Alec (July 1987). «The William Herschel telescope» (PDF). *Astronomy Now* **1** (2): 17–25. Henta 12. juli 2010.

Bakgrunnsstoff
--------------

* Heimesida til WHT
* Bilete av WHT
**Spjelkavik Idrettslag** er eit idrettslag heimehøyrande i bydelen Spjelkavik i Ålesund kommune. Laget vart stifta 18. mars 1932 og har ikring 900 medlemer. Spjelkavik IL er aktivt med i fotball, handball, skiidrett (alpine greiner og skihopping). Lagspelarane i Spjelkavik spelar i heilraude drakter.

Spelkavik IL har dei seinare åra særleg vort markert gjennom dei alpine skirennarane Lene, Nina og Mona Løseth og Sebastian Solevåg.

Spjelkavik IL sitt fotballag har med få unnatak spelt lokalfotball på nivå fire og fem i det nasjonale seriesystemet.

Kring 1990 var Spjelkavik IL det beste kvinne-fotballaget i Møre og Romsdal og deltok i 1992-sesongen i den norske toppserien, utan noko lukke. To av spelarane på Spjelkavik-laget, Ann Kristin Aarønes og Merete Myklebust, debuterte på Noregs landslag i høvesvis 1990 og 1993. Kvinnelaget til Spjelkavik IL vart lagt ned i 1995 og spelarane danna Fotballklubben Fortuna.

Kjelder
-------

* *Denne artikkelen bygger på «Spjelkavik Idrettslag» frå Wikipedia på bokmål, den 22. april 2018.*

Bakgrunnsstoff
--------------

* heimeside Arkivert 2018-04-22 ved Wayback Machine.
Spjelkavika i 2016.
**Spjelkavik** er ein matrikkelgard i tidlegare Borgund kommune og ein bydel i Ålesund kommune. Bydelen vert jamnast skriven for Spjelkavika.

Matrikkelgarden Spjelkavik, gardsnummer 24 i Borgund og Ålesund, ligg ved sjøen for austenden av Borgundfjorden. Bygda og den seinare bydelen Spjelkavik omfattar også matrikkelgardane Remvik, Spjelkaviknes, Spjelkavikgjerdet, Nedregarden, Lillestølen, Prestesetra og Vasstrand.

Frå 1910-talet voks det fram mykje industri i Spjelkavik. Spjelkavikelva frå Brusdalsvatnet til Borgundfjorden vart utbygt i 1917. Ho gav straum til mellom anna fiskeutstyrprodusenten Spilkevig. Her var òg store verksemder som laga skotøy, møblar og plaststoff. Størstedelen av industrien er avvikla eller utflytt. Sidan 1980-åra har Spjelkavika, gjennom forretningområdet Moa, vakse fram til å verte eit avlastningssenter for Ålesund sentrum. Moa ligg heilt i utkanten av bydelen Spjelkavika, i grenseområda mot Åse og Furmyr.

Spjelkavika er eit ferdslekryss, både E 39 og E 136 møtest og passerer bydelen. Til Ålesund sentrum er det ca. 12 km frå busstasjonen på Moa.

Kjelder
-------

* Harald Grytten: *Byleksikon I*, 1997

|  |  |
| --- | --- |
| Autoritetsdata | 
* Store norske leksikon
* GeoNames

 |
Ei **binomisk fordeling** eller **binomialfordeling** er ei diskret fordeling (eit omgrep innan sannsynsteori og matematisk statistikk) som handsamar hyppige (diskrete) forsøk med fast sannsyn. 

Dersom ein stokastisk variabel *X* er binomisk fordelt, med *n* er mengd forsøk og *p* er sannsynet for å lukkast i kvart forsøk, skreiv ein:

{\displaystyle X\in Bin(n,p)}
*X* har sannsynsfunksjonen 

{\displaystyle p\_{X}(k)={n \choose k}p^{k}(1-p)^{n-k}.}
der {\displaystyle {n \choose k}} er binomialkoeffisienten, *p* er sannsynet for at hendinga skal opptre *k* gongar og 1 - *p* = *q* såleis sannsynet for at hendinga ikkje opptrer. 

Binomialfordelinga kan under visse omstende tilnærmast med andre fordelingar. Tommelfingerregelen er at dersom {\displaystyle p<0,1} kan fordelinga tilnærmast med poissonfordelinga {\displaystyle Po(np)}, eller dersom {\displaystyle np(1-p)>10} med normalfordelinga {\displaystyle N(np},{\displaystyle {\sqrt {npq}}}).

**Døme:** Favorittdøme til statistikarane er urnemodellar som bygger på urner med svarte og kvite kuler. Sannsynet for å ta ut ei kvit kule ved ei tilfeldig trekning er *p*. Sannsynet for at ein tar ut nøyaktig *k* kvite kuler ved *n* forsøk, dersom ein har *s* mengd svarte og *v* kvite kuler i ei urne, og *legg tilbake* kulene mellom kvar trekning (trekning med tilbakelegging), for ein då av sannsynsfunksjonen over med 

{\displaystyle p={v \over {s+v}}\quad og\quad q=1-p,}
der *p* og *q* vert gjeven gjennom den klassiske sannsynsdefinisjonen.

**Døme 2:** Dersom ein kastar ein terning tre gonger, og terningen er velbygd, slik at sannsynet for å få ein seksar er 1/6, blir sannsynet for å få seksar to gonger

{\displaystyle P={3 \choose 2}\left({1 \over 6}\right)^{2}{5 \over 6}={5 \over 72}.}
**Døme 3:** På same vis kan ein rekne ut sannsynet for å få sifferet seks *n* gonger ved *n* mengd kast:

{\displaystyle P={n \choose n}\left({1 \over 6}\right)^{n}\left({5 \over 6}\right)^{n-n}=\left({1 \over 6}\right)^{n},}

Sjå òg
------

* Binomialformel
* Binomialkoeffisient

Kjelder
-------

* *Denne artikkelen bygger på «Binomisk fordeling» frå Wikipedia på bokmål, den 31. oktober 2011.*
**Vesle krigsøya** eller **Malo Ratno Ostrvo** (serbisk Мало Ратно Острво) er ei elveøy (*ada*) i Serbia som ligg der elva Sava munnar ut i Donau. Ho høyrer til byen Beograd og kommunen Zemun.

Plassering
----------

Øya ligg mellom Store krigsøya og høgresida av Donau som ligg i kommunen Novi Beograd, berre 200 meter frå der Sava munnar ut i Donau.

Kjenneteikn
-----------

Øya vart mykje større før den andre verdskrigen. Då bygginga av Novi Beograd starta i 1948 vart sand flytta frå øya til fastlandet på store transportband og dekte myra som den nye byen vart bygd på. Dette førte til at øya vart langt mindre.

Det som er att av øya er i hovudsak ei tynn landstripe som er mindre enn 300 meter lang og 60 meter brei. Øya er dekt av vegetasjon (poppel) og er ikkje tilgjengeleg for folk.

Kjelder
-------

* *Denne artikkelen bygger på «Malo Ratno Ostrvo» frå Wikipedia på engelsk, den 7. februar 2009.*

Koordinatar: 44°49′N 20°26′E﻿

|  |  |
| --- | --- |
| Autoritetsdata | 
* GeoNames

 |
Ein gjeng eldre menneske i Binzhou praktiserer taiji
Plasseringa av Binzhou (gul) i Shandong
**Binzhou** (kinesisk: 滨州市; pinyin: *Bīnzhōu*) er eit byprefektur nord i provinsen Shandong i det austlege Kina. Byprefekturet har eit areal på 9 445 km² og i kring 3,7 millionar ibuarar. Størstedelen av Binzhou ligg på nordbreidda av Huang He.

Byprefekturet Binzhou omfattar eitt distrikt (区 *qū*) og seks fylke (县 *xiàn*).

### Næring

Kjemisk industri og tekstilindustri er viktigaste næringsgreinene i Binzhou. Etter oljefeltet Shenglifeltet vart oppdaga i granneprefekturet Dongying på 1960-talet, har noko av oljeindustrien verksemder også i Binzhou. Mellom dei store føretaka i Binzhou er tekstilprodusenten Weiqao og den nye bilfabrikken Binzhou Pride.

### Samferdsle

Kinas riksveg 205 passerer gjennom området. Vegen byrjar i Shanhaiguan i Hebei og ender opp i Shenzhen, sør i provinsen Guangdong. Undervegs fører han gjennom Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas riksveg 220 går frå Binzhou til Zhengzhou i Henan.

### Historie

Menneske har budd i Binzhou-området sidan steinalderen. Under Shang-dynastiet vart området kalla Pugu. Namnet Binzhou fekk i perioden med dei fem dynastia, på grunn av at landet ligg ved Bohaibukta.

Sun Tzu vart kanskje fødd i dette området, i fylket Huimin, som på hans tid låg under Qi-riket.

Bakgrunnsstoff
--------------

Kjelder
-------

* *Denne artikkelen bygger på «Binzhou» frå Wikipedia på engelsk, den 2. november 2012.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames
* MusicBrainz (area)

 |
Innhausting av sukkerrøyr. I Brasil vert det årleg framstilt rundt 15 milliardar liter bioteanol, framstilt av sukkerrøyr eller avfall frå sukkerproduksjonen.
**Bioetanol** er eit drivstoff framstilt av plantar som inneheld sukker, cellulose eller stivelse. I Brasil, som er den største produsenten av bioetanol i verda, vert drivstoffet framstilt på basis av sukkerrøyr, men ein kan òg framstille bioetanol av mellom anna mais, potet eller trevirke.

I verda vert det (2005) framstilt 28 milliardar liter bioetanol, om lag 10 gonger det årlege norske bensinforbruket. Produksjonen av bioetanol er tolv gonger større enn produksjonen av biodiesel.

Produksjon
----------

Såkalla førstegenerasjons bioetanol vert framstilt ved gjæring av sukkerhaldige plantedelar. Når alkoholprosenten når 12 %, vert væska destillert. I denne enkle gjæringsprosessen brukar ein plantar som det har vore vanleg å bruke til mat - som sukkerrøyr eller mais og i den seinare tid kveite. 

Andregenerasjons bioetanol vert framstilt ved gjæring av halm eller trevirke. 

Den bioetanolen som vert produsert i verda i dag, er i all hovudsak første generasjons bioetanol. Satsinga på bioetanol vert kritisert av somme, fordi det vert bruka matvarer i produksjonen. Mot dette vert det heldt fram at produksjonen av råvarene gjev arbeidsplassar og auka velstand blant fattigfolk. Ei anna innvending er at det vert hogd ned skog for å gje areal til råvareproduksjonen. Denne hogsten fører til store utslepp av CO2.

Tekniske eigenskapar
--------------------

Dei aller fleste bensinbilar kan utan problem køyre på bensin innblanda opptil 20 % etanol. E85 er bensin som inneheld 85 % bioetanol. Ein kan byggje om bensinmotorar slik at dei kan gå på E85.

Dieselmotorar kan byggjast om slik at dei kan gå på rein etanol. 

Bioetanol inneheld noko mindre energi enn bensin, forbruket vil derfor verte noko høgre om ein køyrer på bioetanol. Innblanding av små mengder bioetanol (5-10 %) kan likevel gje betre drivstoffutnytting, sidan det høge oksygeninnhaldet i etanol verkar gunstig på bensinforbrenningsprosessen.

Miljøgevinst
------------

Når det gjeld lokal luftforureining, er ikkje bioetanol betre enn bensin framstilt av fossil olje. Men utsleppet av klimagassar er mindre. Sidan energien i plantesukker kjem frå plantar som igjen har bunde energien gjennom fotosyntese, er bruk av bioetanol i prinsippet CO2-nøytralt. 

Miljøgevinsten ved bruk av bioetanol er avhengig av råstoffet, inkludert kor mykje energi som er brukt til framstilling av råstoffet, om det er bruka kunstgjødsel m.v. Klimagevinsten er rekna til 90% klimagass reduksjon ved bruk av bioetanol frå sukkerrøyr til 15-30 % reduksjon ved bruk av bioetanol laga mais.

Kjelder
-------

* Zero Arkivert 2007-10-23 ved Wayback Machine.

|  |  |
| --- | --- |
| Autoritetsdata | 
* GND
* NKC
* NDL

 |
**Biofysikk** er ei grein innan vitskapen der ein prøver å skildre og forklare biologiske fenomen ved hjelp av omgrepa og lovene i fysikken. I vidare forstand omfattar biofysikk òg studiet av verknader frå dei fysiske omgjevnadane på biologisk materiale og bruk av fysiske instrument og teknikk for å studere biologiske system. 

Biofysikken er delt inn i fleire område: 

I molekylær biofysikk blir store molekyl og partiklar av tilsvarande storleik studert, som til dømes nukleinsyrer, arveanlegg, virus osv. Viktige hjelpemiddel er elektronmikroskop, røntgenapparat og ultrasentrifuge.

I strålingsbiofysikk undersøker ein responsen til organismar på ioniserande stråling, idet slik stråling kan øydeleggje eller framkalle varige forandringar i levande celler. Denne greina er særskild viktig innan kreftforsking og genetikk.

Fysiologisk biofysikk (eller klassisk biofysikk) omfattar studiet av sansar, nervefunksjonar, muskelreaksjonar og liknande, og dessutan fysiologiske reaksjonar på forandring av fysiske omgivnader, til dømes verknader av vektlaus tilstand og store akselerasjonar.

I teoretisk biofysikk vert det nytta matematiske modellar for å studere biologiske prosessar ved lovar frå termodynamikken, hydrodynamikken, statisk mekanikk osv. og for å finne fram til prinsippa som desse prosessane regulerast og blir styrt etter. Dette siste blir ofte omtalt som kybernetisk biofysikk.

Kjelder
-------

* biofysikk. () I *Store norske leksikon*. Henta frå:

|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNF
* BNF (data)
* NKC
* NDL

 |
**Brynjulf Friis Bull** (fødd 17. oktober 1906 i Oslo, død 18. juni 1993) var ein norsk jurist, høgsterettsadvokat og politikar for Arbeidarpartiet, oppvaksen på Alfaset.

Oppvekst og utdanning
---------------------

Brynjulf Bull vart fødd i Kristiania som ein av fleire søner til forretningsmannen Trygve Bull og Sally, fødd Friis. Ein av brørne hans var Trygve Bull. På farssida tilhøyrde familien den trønderske slekta Bull.
Etter skulegang på Fru Nielsens Latin- og realskole tok han examen artium ved Oslo katedralskole i 1925 og byrja deretter på jusstudiar ved Universitetet i Oslo.

Som student vart han med i den kommunistiske akademikargruppa Mot Dag og organisasjonen Clarté, som var meir internasjonalt orientert, men i Noreg nært knytt til Mot Dag. Han vart leiar for Clarté i 1933. I 1935 var han leiar for Det Norske Studentersamfund. 

Bull var interessert i skodespelarkunst og tok del både som skodespelar og som leiar i Studentersamfundets Theater ved Det Norske Studentersamfund.

Han tok juridisk embetseksamen i 1930.

Karriere
--------

Brynjulf Bull viser Haile Selassie I av Etiopia det nydekorerte Oslo rådhus under statsbesøket til den etiopiske keisaren i november 1954. Bak ser ein kong Haakon VII.
I 1933 etablerte Bull sin eigen advokatpraksis der han mellm anna tok saker for fagrørsla og straffesaker. Under krigen arbeidde han for fagrørsla til at han vart arrestert av tyskarane og sat fengsla blant anna på Grini frå 1942 til 1944. 

Han var statsadvokat for landssviksaker 1945–47.
Bull var ordførar i Oslo 1952–1975, bortsett frå i periodane 1956–1959 og 1962–1963.
Frå 1953 til 1963 var han leier i Arbeidsretten.

Etter at Mot Dag gjekk inn i Arbeidarpartiet vart òg Brynjulf Bull engasjert der. Han vart vald inn i Oslo kommunestyre i 1945. I 1948 vart han varaordførar og i 1952 ordførar. Ordførarposisjonen hadde han til 1975 bortsett frå i periodane 1956-1959 og 1962-1963.

I 1966 var han sentral i løysinga av «teaterstreiken». Bull var pådrivar for, og første styreleiar i, Oslo Konserthus. I Oslo er vestre del av Rådhusplassen oppkalla etter han.

Han mottok St. Hallvard-medaljen i 1976.

Familie
-------

Bull var frå 1937 gift med Ruth Bernhardina Øgrim og er far til tidlegare statssekretær Bernt Bull.
Politikaren, forfattaren og skulemannen Trygve Bull var bror hans.

Referansar
----------

1. ↑  Terje Bratberg. «Den trønderske slekten Bull». *Store norske leksikon*. Henta 8. september 2012.
2. ↑  «Ledere i Arbeidsretten». Arbeidsretten. Arkivert frå originalen 16. mars 2012.
3. ↑  «Tidligere mottakere av St. Hallvard-medaljen». Arkivert frå originalen 10. januar 2014.

* *Denne artikkelen bygger på «Brynjulf Bull» frå Wikipedia på bokmål, den 20. september 2018.*

Bakgrunnsstoff
--------------

* Brynjulf Bull i Store norske leksikon.

|  |  |
| --- | --- |
| Autoritetsdata | 
* WorldCat
* BIBSYS
* Norsk biografisk leksikon
* Store norske leksikon
* Historisk befolkningsregister
* Lokalhistoriewiki
* VIAF
* LCCN
* ISNI

 |
Koordinatar: 14°17′50″N 44°22′49″E﻿

**Yarim** er ein by i Ibb guvernement i Jemen. Han ligg i hjartet av dei jemenittiske fjella, på eit høgslette dominert av massiv og det nærliggande Jabal Sumarah, som stig til 3000 meter over havet.

Historie
--------

I antikken var Yarim-området kjernen i Himjar, som styrte over det meste av Sør-Arabia frå kring 115 fvt. til kring 575 evt. Himjaritt-hovudstaden Zafar låg kring 14 km sør for Yarim.

Yarim vart erobra av houthiar i oktober 2014 under Houthi-opprøret i Jemen. Byen var derfor eit mål under Operasjon Decisive Storm.

Namnesoge
---------

Namnet syner til fjella der han ligg, og kjem frå verbet *ar'ama*, som vart til *Aram*, *A'rm, Yareem* og Maryama. Desse namna finst på fjellandsbyar i Jemen, Asir og Syria.

Kjelder
-------

* *Denne artikkelen bygger på «Yarim» frå Wikipedia på engelsk, den 31. mai 2016.*
	+ *Wikipedia på engelsk oppgav desse kjeldene:*

1. ↑   «Jemen's Houthi Rebels Storm Guvernør's House». *Al-Jazeera* (Qatar). 26. mai 2016. Henta 31. mai 2016.
2. ↑  Al-Karimi, Khalid (1. april 2015). «Decisive Storm arrives in Ibb». *Jemen Times*. Arkivert frå originalen 25. juli 2018. Henta 31. mai 2016.
3. ↑  Al-Suliehi, Merwan *Tadharees Al Yaman*
Bryne kompetansesenter, Torkel Maulands veg 2, 4340 Bryne
**Bryne kompetansesenter** er eit interkommunalt vaksenopplæringssenter på Bryne på Jæren i Rogaland fylke. I 2017 er det om lag 300 deltakarar og elevar ved kompetansesenteret, frå meir enn 30 land, med om lag 30 tilsette i undervisning og administrasjon.

#### Avdeling norsk for barn - grunnleggjande norskopplæring (GNO)

* for elevar som høyrer til i Time kommune.

Avdelinga gjev opplæring til innvandrarar i alder 6 til 16 år som nyleg er komne til Norge. Dei har undervisning her om lag eitt år før dei går fulltid på heimeskulen i Time kommune.

#### Avdeling norsk og samfunnskunnskap for vaksne

* eit samarbeid mellom kommunane Time og Klepp.

Avdelinga gjev opplæring i norsk og samfunnskunnskap til vaksne innvandrarar som nyleg er komne til Noreg, og som bur i kommunane Time og Klepp.

#### Avdeling grunnskule for vaksne

* eit samarbeid mellom kommunane Hå, Klepp og Time

Avdelinga gjev førebuande opplæring for vaksne på grunnskulenivå, og underviser i norsk, matematikk, samfunnsfag, naturfag og engelsk. Eksamen kvalifiserer til vidaregåande utdanning.

Bryne kompetansesenter tilbyd også spesialundervisning for vaksne med eigen synspedagog og samarbeidande logoped.

Historikk
---------

Time språkstasjon vart skipa i 2000, med om lag femti deltakarar. Etter kvart vart språkstasjonen eit samarbeid mellom kommunane Time og Klepp. I 2015 vart namnet endra til Bryne kompetansesenter; tre kommunar samarbeider no - Time, Klepp og Hå.

Fotnotar
--------

1. ↑  Bryne kompetansesenter: Bakgrunn

Bakgrunnsstoff
--------------

* Bryne kompetansesenter sin offisielle nettstad
* Bryne kompetansesenter sin offisielle nettstad: Bakgrunn (med historikk)
|  |
| --- |
| **Sandpyntekrabbe** |
| SandpyntekrabbeSandpyntekrabbe |
|
| **Systematikk** |
| **Rike:** | Dyr Animalia |
| **Rekkje:** | Leddyr Arthropoda |
| **Underrekkje:** | Krepsdyr Crustacea |
| **Klasse:** | Storkreps Malacostraca |
| **Orden:** | Tifotkreps Decapoda |
| **Familie:** | Oregoniidae |
| **Slekt:** | Pyntekrabbar *Hyas* |
| **Art:** | **Sandpyntekrabbe** *H. araneus* |
|
| **Vitskapleg namn** |
| ***Hyas araneus***Linnaeus, 1758 |

**Sandpyntekrabben** er ein trekantkrabbe som lever frå fjæresona og ned til 350 m djupn ved Atlanterkysten og i Nordsjøen. Nyleg har han òg vorten funnen ved Antarktis, der han etter alt sannsyn er ein framand art. Trass i namnet lever denne krabben på all slags botn. Eit av særtrekka til arten er korleis han fester tang, hydroidar, svampar o.l. til skalet sitt som kamuflasje.

Kjenneteikn
-----------

Pyntekrabbane har trekanta ryggskjold, som er breitt bakerst. Det kan bli opptil 12 cm langt, og er vanlegvis brunt. På skjoldet sit det to radar med stive, krumme hår som vert nytta som feste til tang og ymse småting dyret kamuflerar seg med.

Levesett
--------

Pyntekrabbar er einsame predatorar som ligg i bakhaldsangrep for å fanga byttet sitt. Det viktigaste trumfkortet deira i jakten er kamuflasjen, som dyret sjølv tilpassar etter det lokale miljøet. Gjenstandane dei kamuflerar seg med vert henta frå dei næraste omgjevnadane før krabben legg seg på lur for å gå til åtak på uheldige dyr som kjem for nært.

Kjelder
-------


* Bergan, Kirsten: *Livet i fjæra*, Cappelen 1957
* Pyntekrabbegalleri Arkivert 2007-09-28 ved Wayback Machine.

Bakgrunnsstoff
--------------

* (no) *Sandpyntekrabbe* hos ArtsdatabankenRedigere på wikidata
* (en) *Sandpyntekrabbe* – oversikt og omtale av artane i WORMS-databasenRedigere på wikidata
* (en) *Sandpyntekrabbe* i Global Biodiversity Information FacilityRedigere på wikidata
* (sv) *Sandpyntekrabbe* hos DyntaxaRedigere på wikidata
* (en) *Sandpyntekrabbe* hos ITISRedigere på wikidata
* (en) *Sandpyntekrabbe* hos NCBIRedigere på wikidata
* (en) *Kategori:Hyas araneus* – bilete, video eller lyd på Wikimedia CommonsRedigere på wikidata


|  |  |
| --- | --- |
| Autoritetsdata | 
* Dyntaxa
* ITIS

 |
**Yard** (fork. *yd*) er ei engelsk lengdeeining, som er definert som 3 fot, eller 36 tommar. Ein yard er dermed 0,9144 meter.

Historie
--------

Tidlegare var ein yard delt inn 2, 4, 8 eller 16, til respektive half-yard, span, finger og nail.

Opphavet til yarden er det mange forklaringar på. Ordet kjem frå eit angelsaksisk ord for *målestav*. Lengda blir sagt å vere lengda frå nasetippen til tuppen på tommelen på kong Henrik I av England. Andre versjonar er at det tilsvarar livvidda til ein person, eller at det tilsvarar det dobbelte av ein engelsk alen. Kong Edgar skal ha etablert den såkalla *Winchester yards* i år 965, som skal vere grunnlaget for dei seinare *Tudor yards* (1590) og den noverande *imperial yards* (1844).

Andre måeleiningar knytt til yard
---------------------------------

* Square yard = yd² = 0,8361... m²
* Yard of land = 30 acres = 12,14 hektar
* Cubic yard = yd³ = 0,76455... m³

Kjelder
-------

* *Denne artikkelen bygger på «Yard» frå Wikipedia på bokmål, den 30. oktober 2010.*
*Sjå og Christian Krohg (fleirtyding)*

**Christian Krohg** (13. august 1852–16. oktober 1925) var ein norsk målar, forfattar og journalist. Han vert halden for å vere ein av dei største norske biletkunstnarane og han var den viktigaste kunstnaren innan naturalismen i Noreg. 

«Oda Krohg», 1886
«Kampen for tilværelsen»
*Albertine i politilægens venteværelse*, 1885–87, 211x326 cm. Olje på lerret i Nasjonalgalleriet
Krohg var fødd i Oslo. Då han reiste til Tyskland for å studere kunst i 1874, var han allereie utdanna jurist frå Universitetet i Oslo. Krohg studerte fyrst i Karlsruhe og så i Berlin. Han blei ein av skagensmålarane, og gjennom opphalda sine på Skagen, dit han kom fyrste gong i 1879, fekk han arbeide saman med målarar som Peder Severin Krøyer, og Anna og Michael Ancher. Dei påverka alle kvarandre og fleire av dei beste måleria hans vart til i Skagen. 

Krohg var sterkt inspirert av tenkjarar innan realismen og valde motiv frå kvardagslivet og bileta kunne ofte skildre urett eller sosial naud. Særleg kjend er måleriet *Albertine i politilægens venteværelse*, som gjengjev ein scene frå hans eigen roman, *Albertine* frå 1886. Boka skildrar prostitusjon og vakte stor oppsikt og vart inndregen av politiet.

Krohg var også journalist i *Verdens Gang* (1890—1910), og professor og direktør ved Statens kunstakademi (1909—25). I perioden 1901 til 1909 budde han med familien i Paris.

Krogh var son av Georg Anton Krohg. Han var gift med Oda Krohg og far til Nana Krohg Schweigaard og Per Krohg.

Nasjonalgalleriet i Oslo har mange viktige verk av Christian Krohg, mellom anna *Albertine i politilægens venteværelse* og *Kampen for tilværelsen*. Han er også godt representert ved andre norske museum og ved musea i Skagen, København, Stockholm, Malmö og Göteborg.

Christian Krohg ligg gravlagd på Æreslunden på Vår Frelsers Gravlund i Oslo.

Kjelder
-------

1. 1 2  «Christian Krohg». Norsk kunstnerleksikon. Henta 31. mai 2018.
2. ↑  «Christian Krohg». Norsk biografisk leksikon. Henta 31. mai 2018.
3. ↑  «Nana Krohg Schweigaard». Norsk kunstnerleksikon. Henta 31. mai 2018.

Bakgrunnsstoff
--------------

 Commons har multimedium som gjeld: **Christian Krohg**

|  |  |
| --- | --- |
| Autoritetsdata | 
* BIBSYS
* Norsk biografisk leksikon
* Store norske leksikon
* Historisk befolkningsregister
* Norsk kunstnerleksikon
* Lokalhistoriewiki
* VIAF
* GND

 |
**Lorentz Christian Langberg Holm** (6. mai 1892–30. mars 1981) var ein norsk skogbruksmann og politikar frå Rakkestad. I tida 1950-65 var han stortingsrepresentant for Hordaland og partiet Høgre.

### Liv og gjerning

Holm, som var son til ein prest, tok eksamen ved skogbruksforvaltinga på Norges Landbrukshøgskule i 1917. Dei neste tre åra var han styrar i A/S Skogsdrift, deretter gardbrukar i Gran på Hadeland. Han var så forvaltar og skogfut ved Rosendal gods 1927–61. Styremedlem i Vestlandske Skogeigarsamband frå 1939, i Norges Skogeierforbund frå 1946, og medlem av representantskapen i Det norske Skogselskap frå 1952. Formann i Bergen og Hordaland Skogselskap 1940-50.

Holm var medlem av Kvinnherad formannskap 1934–40 og varaordførar 1945–47. Ved stortingsvalet hausten 1949 fekk han fast plass på hordlandsbenken på Stortinget, der han hadde sete i fire periodar. I den fyrste fireårsperioden på Tinget var han med i Skog-, vassdrags- og industrikomiteen, nestformann i komiteen frå sommaren og ut perioden. Dei tre siste stortingsperiodane var han medlem av Landbrukskomiteen. Dessutan var Holm medlem av Valkomiteen i heile si stortingstid.

I 1952 vart Holm utnemnd til riddar av 1. klasse av St. Olavs Orden og i 1963 til storriddar av Den islandske falkeorden.

Kjelder=
--------

* *Norsk Allkunnebok*, VI. bandet. 1955
**Sandro Botticelli**, eigentleg *Alessandro di Mariano Filipepi* (fødd 1445 i Firenze, daud 17. mai 1510) var ein italiensk kunstmålar.

Sandro Botticelli: *Portrett av Simonetta Vespucci*
Botticelli sine mest vidgjetne malarstykke med scener frå mytologien si verd er *Venus' fødsel*, *Våren*, *Pallas sigrar over ein kentaur* og *Venus og Mars*. Tankevekkjande, men fylt med ro, har dei farga oppfatninga om antikken heilt sidan dei vart måla. Saman med madonnaene og store, omfattande arbeid som til dømes *Kongane si tilbeding*, utgjer dei Botticelli sine mest karakteristiske kunstverk.

Talentet til Botticelli vart tidleg oppdaga. På byrjinga av 1480-talet budde han i Roma, der han utførte fresker i Det sixtinske kapellet. Mot slutten av hundreåret hadde han økonomi til å kunna driva ein stor verkstad. På grunn av den revolusjonen innan målarkunsten som Leonardo da Vinci og Michelangelo sette i gang, vart han mindre populær. I tillegg fekk han dårleg helse på sine eldre dagar

Nokre verk
----------

* Portrett av Giuliano de' Medici (1477)*Portrett av Giuliano de' Medici* (1477)
* Madonna med barn (Madonna del Magnificat) (1483-1485)*Madonna med barn* (Madonna del Magnificat) (1483-1485)
* Venus fødsel (1485)*Venus fødsel* (1485)

Bakgrunnsstoff
--------------

 Commons har multimedium som gjeld: **Sandro Botticelli**

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |
**Christian Koren Wiberg**, fullt namn **Johan Christian Koren Wiberg** (1870–1945), var ein biletkunstnar, forfattar, arkeolog, kulturhistorikar og museumsmann i Bergen. Han har vore leiar av to av dei viktigaste kulturinstitusjonane i byen, Det Hanseatiske Museum (skipa av far hans, J. W. Olsen) og Bergens Kunsthåndverkskole (som seinare vart Kunsthøgskolen i Bergen), som han sjølv hadde skipa. I 1953 fekk han ein offentleg plass i Bergen oppkalla etter seg, Koren Wibergs plass, som tidlegare heitte Øvregatens allmenning. 

Christian Koren Wiberg stod for arkeologiske utgravingar og dreiv kulturhistorisk forsking. I åra 1900–1921 gjennomførte han arkeologiske utgravingar på Bryggen i Bergen, der han avdekka leivningane av Peterskyrkja, og han fann òg vinkjellaren under det eldste rådhuset i byen. Kunnskapane sine om lokalhistoria gjorde han levande i sitt skjønnlitterære forfattarskap. I romanane *Janicke Woltmann*, *Jomfru Pegelau* og *Thomas Ferdinand Sohlreder* er dagleglivet i Bergen på 1700–talet skildra. Dessutan skreiv han skodespelet *Clamer Eberhard*, som vart synt på Den Nationale Scene i 1913.

Kjelder
-------

* Bergen byleksikon

Litteratur
----------

* Koren Wiberg, C.; *Det tyske Kontor i Bergen: Tegninger med Beskrivelse*, Bergen 1899
* Koren Wiberg, C.; *Bidrag til Bergens kulturhistorie*, Bergen 1908
* Koren Wiberg, C.; *Bergensk kulturhistorie*, Bergen 1921
**Christian Ulrik Kastrup** (1784–6. september 1850) var ein norsk offiser, embetsmann og stortingsmann.

Kastrup vart fødd i Stavanger, der faren hans var fut. Sjølv vart han 1808 fenrik i 1. trondhjemske infanteriregiment. Same året tok han juridisk eksamen i morsmålet. I 1811 tok han avskjed med militærtenesta. Han vart då regimentkvartermeister og auditør på Vardøhus festning. To år etter, 1813, vart han også tollkontrollør i Vardø. År 1814 tok han avskjed med desse embeta. Han vart i 1817 utnemnd til fut i Nordhordland og Voss. 1828-29 var Kastrup amtmann i Finnmark, deretter 1829-33 i Stavanger amt. Lengste tida som amtmann var han i Nordre Bergenhus, 1833-44.

Kastrup representerte Søndre Bergenhus amt på Stortinget i 1821, 1822 og 1824. I 1821 var han visesekretær i Odelstinget. Han var då medlem av elleve komitear, formann i ein og sekretær i åtte. Formann var han for komiteen om sagbruksprivilegiar. Både i 1822 og 1824 var han visesekretær i Stortinget. Han var i 1824 sekretær i komiteen om veglova og i komiteen om stiftslikninga i Bergens stift.

Kastrup døydde i Inderøy i 1850.

Kjelder
-------


* Lindstøl, Tallak: *Stortinget og Statsraadet 1814-1914*. Kristiania, 1914
* Biografisk informasjon om Christian Kastrup NSD Norsk senter for forskningsdatas politikararkiv


|  |  |
| --- | --- |
| Autoritetsdata | 
* Historisk befolkningsregister
* PolSys

 |
**Alessandro Salvadore** (29. november 1939–4. januar 2007), betre kjend som **Sandro Salvadore**, var ein italiensk fotballspelar frå Milano i Lombardia. Gjennom 16 år spela han for dei to italienske storklubbane, høvesvis AC Milan og Juventus, der han var med å vinne fire italienske seriemeisterskap og eitt cupgull. Forsvarsspelaren Salvadore spela 403 seriekampar, alle i Serie A, og skåra 10 mål. Han spela 36 landskampar for Italia og vart europameister i 1968.

### Klubbspel

Salvadore debuterte for AC Milan hausten 1958, men det skulle gå to år før han fekk plass på fyrstelaget til klubben i heimbyen. Etter han i 1962 hadde vore med å sikre seriemeisterskapen for Milan, vart han straks etter overført til Juventus. Han etablerte seg snart som libero på laget, som vann det italienske cupgullet i 1965. Juventus vann så seriemeistertittelen i 1967, men toppen for Salvadore kom fyrst ut på 1970-talet. Både i 1972 og -73 vann klubben Serie A. I den sistnemnde sesongen nådde Juventus, med Salvadore som kaptein, også finalen i Europacupen. Men der vart det tap mot storlaget til Ajax Amsterdam. Salvadore la opp i 1974, og vart erstatta av Gaetano Scirea i rolla som libero for Juventus.

### Landslagsspel

Mellom desember 1960 og februar 1970 spela Salvadore 36 landskampar fot Italia. Både i 1962 og 1966 deltok han i VM i fotball, utan større suksess. I 1968 var han ein av dei spelarane som kom inn på laget til den andre finalekampen i EM i fotball. Kampen mot Jugoslavia fann stad på Stadio Olimpico i Roma, og enda med 2-0-siger til Italia. Salvadore fekk aldri nettkjenning for landslaget.

### Merittar

* EM-gull 1968 for Italia
* Sølv i Europacupen 1973 med Juventus
* Italiensk seriemeister 1962 med Milan
* Italiensk seriemeister 1967, 1972 og 1973 med Juventus
* Italiensk cupmeister 1965 med Juventus

Salvadore døydde i Costigliole d’Asti i regionen Piemonte.

Bakgrunnsstoff
--------------

* Sandro Salvadore Weltfussball.de
* Sandro Salvadore Enciclopediadelcalcio.it

| * v
* d
* e
Italia sitt landslag – VM i fotball 1962 |
| --- |
| 
* 1 Buffon (kaptein)
* 2 Losi
* 3 Radice
* 4 Salvadore
* 5 Maldini
* 6 Trapattoni
* 7 Mora
* 8 Maschio
* 9 Altafini
* 10 Sívori
* 11 Menichelli
* 12 Mattrel
* 13 Albertosi
* 14 Rivera
* 15 Sormani
* 16 Robotti
* 17 Pascutti
* 18 David
* 19 Janich
* 20 Tumburus
* 21 Ferrini
* 22 Bulgarelli
* Landslagstrenarar: Mazza & Ferrari

 | Flagget til Italia |
|  |


| * v
* d
* e
Italia sitt landslag – VM i fotball 1966 |
| --- |
| 
* 1 Albertosi
* 2 Anzolin
* 3 Barison
* 4 Bulgarelli
* 5 Burgnich
* 6 Facchetti
* 7 Fogli
* 8 Guarneri
* 9 Janich
* 10 Juliano
* 11 Landini
* 12 Leoncini
* 13 Lodetti
* 14 Mazzola
* 15 Meroni
* 16 Pascutti
* 17 Perani
* 18 Pizzaballa
* 19 Rivera
* 20 Rizzo
* 21 Rosato
* 22 Salvadore (kaptein)
* Landslagstrenar: Fabbri

 | Flagget til Italia |
|  |


|  |  |
| --- | --- |
| Autoritetsdata | 
* Discogs (artist)

 |
Sandsfjorden med Sand i forgrunnen
**Sandsfjorden** er ein fjordarm av Nedstrandfjorden og Boknafjorden i Suldal kommune i Rogaland. Fjorden deler seg etter kvart i Hylsfjorden og Saudafjorden og inn til botn av Hylsfjorden er lengda 47 km. Inn til Sauda i botn av Saudafjorden er det 43 km. Fram til fjorden deler seg er han om lag 25 km lang. 

Fjorden har innløp like nordaust for Foldøy mellom Vardnes ved Hebnes og Jelsa på andre sida. Eit stykke nordover ligg det fleire holmar midt i fjorden og fleire smale sund går mellom desse. Den austlegaste holmen er Berakvamsskorpa og mellom denne og fastlandet går Straumbergsundet. Midtsund ligg mellom Berakvamsskorpa og Kjølvikskorpa lenger vest. Vest for Kjølvikskorpa igjen ligg Bjørnavågen og Sjøbuholsvågen, begge med ei lengd på 500-700 meter. Nord for Kjølviksskorpa går Vatlandsvågen og Stokkvåg 2,5 km innover landet og er nesten som ein liten fjordarm å rekne. Lengst nord i vågen ligg Reppsbygda, og frå her går Stokkavåg sørvestover. 

Nord for desse holmane snur Sandsfjorden rett austover og møter så Ottøyna på sørsida. Rett nord for Ottøyna ligg bygda Marvik. Aust for Ottøyna snur Sandsfjorden 90 grader nordover igjen, og her er Sandsfjordbrua mellom Jårvik og Åsarøy samt tilførselsvegar på begge sider under bygging per 2012. Like etter snur fjorden seg 90 grader austover og så nordaustover langs Løvanes. Ved Løvanestangen ytst på Løvanes går Lovrafjorden sørover på austsida av neset. Lovrafjorden er smal og går 4,5 km sørover til Lovraeidet. 

Eit stykke nord for Løvanes ligg Sand, kommunesenteret i Suldal, på austsida av fjorden. Her går det ferje over til Ropeid på vestsida. Ropeid er eit eid som berre er om lag 250 på det smalaste. På andre sida av eidet ligg botn av Vindafjorden

Rett nord for Sand deler Sandsfjorden seg i Hylsfjorden og Saudafjorden. Hylsfjorden 18-19 km austover til Hylen og Hylsdalen, medan Saudafjorden går 16 km nordaustover til Sauda.
Bryne Mølle
**Bryne Mølle** er eit minnesmerke og ein kulturinstitusjon i sentrum av Bryne i Time kommune. Maling av korn til matmjøl er ei verksemd som har eksistert ved Bryneåna gjennom fleire hundreår. Det låg her to små kvernhus med tilhøyrande tørkeri. Datering på desse er vanskeleg, men dei har lege her lenge.

I det tradisjonelle jordbruket på Jæren stod kvernhusa og seinare møllene sentralt. Korndyrking var ein viktig del av det tradisjonelle jordbruket i hundreår før dyrking av poteter tok til.

Tidleg på 1870-talet vart kanalen graven ut og to nye, større kvernhus med to kvernar i kvar av dei vart bygd. I 1881 vart vassretten leigd ut til ein engelskmann i Stavanger som forlenga Mølledammen og bygde den fyrste Bryne Mølle. Mølla skifta eigarar fleire gonger fram til ho i 1917 vart teken over av L. Bellesen. Han bygde den noverande Mølledammen som er ein viktig del av den i dag eksisterande parken i Bryne sentrum. L. Bellesen sette også inn eit eige kraftverk i mølla.

I 1922 kjøpte Felleskjøpet Rogaland heile anlegget. Bygningen brann ned i 1928 og dagens møllebygning vart bygd i 1929. Bryne Mølle blir i dag brukt som ein kulturbygning til aktivitetar som konserter og utstillingar.

Galleri
-------

* Mølledammen i Bryne sentrum.Mølledammen i Bryne sentrum.
* 
* 
*